Howard Hughes

**Howard Robard Hughes jr.** (1905–1976) var en pilot, ingeniør, industrimann, filmprodusent og filmregissør, en *[[playboy]]* og eksentriker, og en av de rikeste i verden. Han er berømt for å ha satt mangfoldige fartsrekorder i luften, for å ha bygget Hughes H-1 Racer og Hughes Hercules H-4 flyene, hvorav sistnevnte ble bygget for å frakte amerikanske stridsvogner over Atlanteren, for å ha produsert filmene *[[Luftens dæmoner|Luftens demoner]], Den fredløse* og *[[Scarface (1932)|Scarface]]* (basert på gangsteren Al Capones liv), for å ha kjøpt opp og utvidet TWA og mangedoblet dets verdi, for sitt enorme intellekt, og for sin eksentriske oppførsel senere i livet.
## Piloten
Hughes var en stor flyentusiast, og fredag 13. september 1935 satte han ny fartsrekord med 566 km/t i flyet *Silver Bullet* som han selv hadde tegnet. I 1938 fløy han jorden rundt med en Lockheed Super Electra og satte ny rekord på 3 dager, 19 timer og 17 minutter.

I april 1939 ble han største aksjonær i flyselskapet *Transcontinental & Western Air*, senere omdøpt til *Trans World Airlines*. 7. juli 1946 mistet Hughes nesten livet da han prøvefløy et spionfly (XF-11) for amerikanske hær. På sykehuset ble han gitt 50 % sjanse til å overleve. Hughes traff tre hus med flyet sitt, og det brøt ut brann. Han knuste kragebeinet, brakk seks ribbein, skadet lungene sine så alvorlig at han måtte legges i oksygentelt, og han fikk tredjegradsforbrenning av hendene. Avisene trykket daglige rapporter om hans fremgang i sykesengen. Den smertestillende behandlingen han fikk, ble starten på hans avhengighet av opiater, og mustasjen han senere ble så kjent for, var noe han begynte med da for å skjule et arr etter flystyrten.

Under andre verdenskrig hadde Hughes' selskap Hughes Aircraft Company fått kontrakt på å bygge datidens største fly til troppetransport. Flyet som het «Hughes H-4 Hercules», var av tre pga mangel på metall under krigen. Kritikere kalte derfor flyet *Spruce Goose* («Gran-gås») Selv om Hughes visste at han ikke ville rekke å få flyet ferdig før krigen var over, fortsatt han å bygge videre på det. I 1947 fløy han for første og eneste gang Hercules-flyet som stadig er flyet med det største vingefanget noen gang (97,54 meter).

## Sitater
* *I'm not a paranoid deranged millionaire. Goddamit, I'm a billionaire.* («Jeg er ikke en paranoid forskrudd millionær. Fan heller, jeg er milliardær.»)
* «Behandler du penger riktig, er de som en trofast hund, som løper etter deg.»

## Spor i kulturen
* Leonardo DiCaprio hadde rollen som Howard Hughes i Martin Scorseses film *[[The Aviator]]* fra 2004.
* The Simpsons laget en parodi på Howard Hughes i avsnittet *How I learned to stop worrying and love legalized gambling*, der Mr. Burns frykter bakterier og konstruerer modellflyet *Spruce Moose.
* *State of Mind* (den danske musikeren Kim Bülow Bonfils) har utgitt 13 sanger med [[tekst]]er av Howard Hughes på CD'en  *Importance of the Work at Hand.

## Filmografi (utvalg)
* 1932 – *[[Scarface (1932)|Scarface]]*
* 1930 - ''Luftens demoner

## Referanser


## Eksterne lenker
* The Howard Hughes Corporation.
* Welcome Home Howard &ndash; En samling fotografier fra bibliotekene til UNLV.
* .